《题保郡韩澹庵都宪梅窗月影卷》
明代·王缜

梅窗月影两清奇，一任园亭静乐之。琼浦珠圆光的历，玉龙鳞细影参差。

花痕印户重重上，桂魄穿帘旋旋移。岁晚功成尘事少，正宜梅月结相知。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。